LT
L 205/38
Europos Sąjungos oficialusis leidinys
2022 8 5
2. kad bandymų įranga ir bandymams naudojama matavimo įranga yra tinkama bandymams ir sukalibruota pagal nustatytus reikalavimus.
d) Skrydžio bandymai siekiant gauti tipo pažymėjimą atliekami taikant agentūros nustatytus tokio skrydžių bandymo atlikimo metodus.
Prašymo išduoti tipo pažymėjimą teikėjas atlieka visus skrydžio bandymus, būtinus siekiant nustatyti atitiktį taikomam tipo sertifikavimo pagrindui.
Į skrydžio bandymus įtraukiamas galutinės konfigūracijos naudojimo laikotarpis, kurio trukmė yra pakankama, siekiant užtikrinti, kad pirmą kartą pradedant eksploatuoti orlaivį nekiltų saugos problemų.
e) Prašymo išduoti tipo pažymėjimą teikėjas leidžia agentūrai: 1. peržiūrėti visus su atitikties įrodymu susijusius duomenis bei informaciją; 2. stebėti ar atlikti bet kokį su atitikties įrodymu susijusį bandymą ar tikrinimą; 3. atlikti fizinį to galutinės konfigūracijos gaminio pirmojo pagaminto vieneto patikrinimą, siekiant nustatyti, ar projektas atitinka tipo sertifikavimo pagrindą ir taikomus aplinkos apsaugos reikalavimus, ir atlikti bet kokį kitą tyrimą, nustatytą pagal 21L.B.46 dalį.
f) Užbaigęs atitikties įrodymą, pareiškėjas agentūrai pareiškia, kad: 1. jis įrodė atitiktį tipo sertifikavimo pagrindui ir taikomiems aplinkos apsaugos reikalavimams, kuriuos pagal 21L.
B.43 ir 21L.B.45 dalis nustatė ir apie kuriuos pareiškėjui pranešė agentūra, pagal atitikties įrodymo planą ir 2. nenustatyta jokių ypatybių arba savybių, dėl kurių galėtų būti pavojinga gaminį naudoti arba jis neatitiktų aplinkos apsaugos reikalavimų, atsižvelgiant į jo naudojimo paskirtis, dėl kurių jį prašoma sertifikuoti.
21L.A.26
Tipo projektas
Pareiškėjas, pateikęs paraišką išduoti tipo pažymėjimą, apibrėžia gaminio tipo projektą, kad jį būtų galima pagal unikalias savybes nedviprasmiškai identifikuoti.
Jį sudaro: a) brėžiniai ir specifikacijos bei tų brėžinių ir specifikacijų, būtinų gaminio konfigūracijai ir projekto ypatybėms apibrėžti, sąrašas; b) informacija apie naudotas medžiagas ir procesus; c) informacija apie gamybos ir surinkimo metodus; d) tinkamumo skraidyti apribojimai; e) aplinkosauginio suderinamumo reikalavimai ir f) visi kiti duomenys, kuriuos lyginant galima nustatyti to paties tipo vėlesnių gaminių tinkamumą skraidyti ir, jei taikoma, aplinkosauginį suderinamumą.
21L.A.27
Tipo pažymėjimo išdavimo reikalavimai
Kad pareiškėjui būtų išduotas tipo pažymėjimas, jis: a) įrodo savo projektavimo pajėgumą pagal 21L.A.23 dalį; b) įrodo projekto atitiktį pagal 21L.A.25 dalį; c) orlaivių tipo pažymėjimų atveju įrodo, kad variklis ir (arba) oro sraigtas, jei jie įmontuoti orlaivyje: 1. turi pagal I priedą (21 dalį) išduotą arba nustatytą tipo pažymėjimą arba pagal šį priedą išduotą tipo pažymėjimą arba 2. yra įtraukti į orlaivio tipo pažymėjimo paraišką ir pareiškėjas, vykdydamas 21L.A.25 dalyje nurodytą atitikties užtikrinimo procedūrą, užtikrino variklio ir oro sraigto atitiktį; d) įrodo, kad atlikus galutinės konfigūracijos pirmojo pagaminto vieneto fizinį patikrinimą ar bet kokį kitą agentūros pagal 21L.B.46 dalies c ir d punktus atliktą tyrimą nėra neišspręstų problemų.